ddrg/super_eurlex huggingface dataset:
Komission asetus (ETY) N:o 1215/71, annettu 10 päivänä kesäkuuta 1971, pellavan- ja hampunvarsien myyntisopimusten kehyssäännösten tietyistä yksityiskohtaisista säännöistä



Virallinen lehti nro L 127 , 11/06/1971 s. 0022 - 0022

Suomenk. erityispainos Alue 3 Nide 3 s. 0206

Tanskank. erityispainos: Sarja I Alue 1971(II) s. 0320

Ruotsink. erityispainos Alue 3 Nide 3 s. 0206

Englannink. erityispainos: Sarja I Alue 1971(II) s. 0364

Kreikank. erityispainos: Luku 03 Nide 6 s. 0207

Espanjank. erityispainos: Luku 03 Nide 4 s. 0197

Portugalink. erityispainos: Luku 03 Nide 14 s. 0197



KOMISSION ASETUS (ETY) N:o 1215/71, annettu 10 päivänä kesäkuuta 1971, pellavan- ja hampunvarsien myyntisopimusten kehyssäännösten tietyistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1), ottaa huomioon pellavan- ja hampunvarsien myyntiä koskevien sopimusten kehyssäännöksistä 22 päivänä maaliskuuta 1971 annetun neuvoston asetuksen (ETY) N:o 620/71(2) ja erityisesti sen 5 artiklan 2 kohdan, sekä katsoo, että asetuksen (ETY) N:o 620/71 2, 3 ja 4 artiklassa säädettyjen pakollisten tietojen ja säännösten lisäksi ja saman asetuksen 5 artiklan 1 kohdan mukaisesti sopimuspuolet voivat yhdessä sopia toimituspaikasta sekä toimitusten määräajasta ja porrastamisesta, maksuehdoista sekä pellavan ja hampun tuotantoon ja korjuuseen liittyvistä mahdollisista töistä ja hankinnoista, jotka kummankin sopimuspuolen on maksettava; on tarpeen antaa säännöksiä sellaisen tapauksen varalta, että sopimuksessa ei ole edellä mainitun asetuksen 5 artiklan 1 kohdassa säädettyjä tietoja; näissä säännöksissä on otettava huomioon laajimmalle levinneet säännöt ja käytännöt, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jollei asetuksen (ETY) N:o 620/71 1 artiklassa määritellyn sopimuksen vahvistetuissa sopimusehdoissa toisin määrätä: a) toimitus tapahtuu sopimustavaran varastointipaikasta; b) poisvienti tapahtuu ostajan valitsemana ajankohtana sopimuksen tekemistä seuraavien kolmen kuukauden aikana; c) kokonaismaksu suoritetaan toimitushetkellä; d) pellavan ja hampun tuotantoon ja korjuuseen liittyvät mahdolliset työt ovat myyjän maksettavia; e) pellavan ja hampun tuotantoon ja korjuuseen liittyvät mahdolliset hankinnat ovat ostajan maksettavia. 2 artikla Tämä asetus tulee voimaan 1 päivänä elokuuta 1971. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä kesäkuuta 1971. Komission puolesta Puheenjohtaja Franco M. MALFATTI (1) EYVL N:o L 146, 4.7.1970, s. 1 (2) EYVL N:o L 72, 26.3.1971, s. 4
Neuvoston asetus (ETY) N:o 793/72, annettu 17 päivänä huhtikuuta 1972, valkoisen sokerin vakiolaadusta



Virallinen lehti nro L 094 , 21/04/1972 s. 0001 - 0001

Suomenk. erityispainos Alue 3 Nide 4 s. 0101

Tanskank. erityispainos: Sarja I Alue 1972(I) s. 0288

Ruotsink. erityispainos Alue 3 Nide 4 s. 0101

Englannink. erityispainos: Sarja I Alue 1972(I) s. 0299

Kreikank. erityispainos: Luku 03 Nide 33 s. 0037

Espanjank. erityispainos: Luku 03 Nide 5 s. 0176

Portugalink. erityispainos: Luku 03 Nide 5 s. 0176



NEUVOSTON ASETUS (ETY) N:o 793/72, annettu 17 päivänä huhtikuuta 1972, valkoisen sokerin vakiolaadusta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen N:o 1009/67/ETY(1), sellaisena kuin se on viimeksi muutettuna asetuksella (ETY) N:o 607/72(2), ja erityisesti sen 2 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että valkoisen sokerin ohjehinta on vahvistettava vakiolaadulle; tämän vuoksi on tarpeen määritellä tämä vakiolaatu, ja valkoisen sokerin vakiolaaduksi olisi valittava laatu, jota voidaan pitää yhteisön tuotantoa edustavana, ON ANTANUT TÄMÄN ASETUKSEN: 1 artikla 1. Vakiolaatuisella valkoisella sokerilla on oltava seuraavat ominaisuudet: a) virheetön, kunnollinen ja myyntikelpoinen laatu, kuiva, tasainen kiderakenne, vapaasti juoksevaa; b) polarisaatio vähintään 99,7°;c) kosteuspitoisuus enintään 0,06 prosenttia; d) inverttisokeripitoisuus enintään 0,04 prosenttia; e) jäljempänä olevan 2 kohdan mukaisesti vahvistettu kokonaispistemäärä on enintään 22 ja enintään: - 15 tuhkapitoisuudelta, - 9 värityypiltä, määritettynä Brunswick Institute of Agricultural Technologyn menetelmän, jäljempänä `Brunswickin menetelmä` mukaisesti, - 6 liuoksen värisävyltä, määritettynä International Commission for Uniform Methods of Sugar Analyses -menetelmän, jäljempänä `Icumsa-menetelmä`, mukaisesti. 2. Yksi piste vastaa: a) 0,0018 prosentin tuhkapitoisuutta, määritettynä Icumsa-menetelmän mukaisesti 28 Brixin asteessa; b) 0,5 värityyppiyksikköä, määritettynä Brunswickin menetelmän mukaisesti; c) 7,5 liuoksen väripitoisuuden yksikköä, määritettynä Icumsa-menetelmän mukaisesti. 3. Edellä 1 kohdassa tarkoitettujen ominaisuuksien määrittämiseksi käytetyt menetelmät ovat samat kuin interventiotoimenpiteiden yhteydessä samojen ominaisuuksien määrittämisessä käytetyt. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1972. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä huhtikuuta 1972. Neuvoston puolesta Puheenjohtaja J. P. BUCHLER (1) EYVL N:o 308, 18.12.1967, s. 1 (2) EYVL N:o L 75, 28.3.1972, s. 4
KOMISSION ASETUS (ETY) N:o 2268/72 annettu 26 päivänä lokakuuta 1972 komission asetusten N:o 785/67/ETY ja N:o 282/67/ETY muuttamisesta hinnan osalta, joka on maksettava interventiota koskevasta myyntitarjouksesta rasva-alalla



Virallinen lehti nro L 244 , 27/10/1972 s. 0023 - 0023

Suomenk. erityispainos Alue 3 Nide 5 s. 0005

Tanskank. erityispainos: Sarja I Alue 1972(10-31.10) s. 0021

Ruotsink. erityispainos Alue 3 Nide 5 s. 0005

Englannink. erityispainos: Sarja I Alue 1972(10-31.10) s. 0021

Kreikank. erityispainos: Luku 03 Nide 8 s. 0147

Espanjank. erityispainos: Luku 03 Nide 6 s. 0095

Portugalink. erityispainos: Luku 03 Nide 6 s. 0095



KOMISSION ASETUS (ETY) N:o 2268/72 annettu 26 päivänä lokakuuta 1972 komission asetusten N:o 785/67/ETY ja N:o 282/67/ETY muuttamisesta hinnan osalta, joka on maksettava interventiota koskevasta myyntitarjouksesta rasva-alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1547/72(2), ja erityisesti sen 11 artiklan 5 kohdan ja 26 artiklan 3 kohdan, sekä katsoo, että interventioelinten suorittamaa oliiviöljyn ostoa koskevista yksityiskohtaisista säännöistä 30 päivänä lokakuuta 1967 annetussa komission asetuksessa N:o 785/67/ETY(3), sellaisena kuin se on viimeksi muutettuna asetuksella (ETY) N:o 2501/71(4), ja öljysiementen interventiota koskevista yksityiskohtaisista säännöistä 11 päivänä heinäkuuta 1967 annetussa komission asetuksessa N:o 282/67/ETY(5), sellaisena kuin se on viimeksi muutettuna asetuksella (ETY) N:o 1594/72(6), vahvistetaan interventioon tulleiden oliiviöljyn ja öljysiementen maksuehdot; olisi tarkennettava hinta, joka on maksettava, kun interventioon tarjotut oliiviöljy tai öljysiemenet ovat jo varastossa, jossa interventioelin ottaa ne haltuunsa, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen N:o 785/67/ETY 3 artiklan 3 kohtaan alakohta ja asetuksen N:o 282/67/ETY 7 artiklaan kohta seuraavasti: "Tähän hintaan voidaan lisätä varastoontuontikustannukset ainoastaan, jos myyjä toimittaa tavarat varastoon sen jälkeen, kun interventioelin on hyväksynyt tarjouksen." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 1972. Komission puolesta Puheenjohtaja S. L. MANSHOLT (1) EYVL N:o 172, 30.9.1966, s. 3025/66 (2) EYVL N:o L 165, 21.7.1972, s. 1 (3) EYVL N:o 264, 31.10.1967, s. 11 (4) EYVL N:o L 258, 22.11.1971, s. 7 (5) EYVL N:o 151, 13.7.1967, s. 1 (6) EYVL N:o L 169, 27.7.1972, s. 18
Neuvoston asetus (ETY) N:o 2840/72, annettu 19 päivänä joulukuuta 1972, Euroopan talousyhteisön ja Sveitsin valaliiton välisen sopimuksen tekemisestä, sen soveltamista koskevien säännösten vahvistamisesta sekä lisäsopimuksen tekemisestä 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen voimassaolosta Liechtensteinin ruhtinaskunnassa



Virallinen lehti nro L 300 , 31/12/1972 s. 0188 - 0188

Suomenk. erityispainos Alue 2 Nide 1 s. 0040

Tanskank. erityispainos: Sarja I Alue 1972(31.12)L300 s. 0190

Ruotsink. erityispainos Alue 2 Nide 1 s. 0040

Englannink. erityispainos: Sarja I Alue 1972(31.12)L300 s. 0190

Kreikank. erityispainos: Luku 11 Nide 3 s. 0190

Espanjank. erityispainos: Luku 11 Nide 2 s. 0190

Portugalink. erityispainos: Luku 11 Nide 2 s. 0190



NEUVOSTON ASETUS (ETY) N:o 2840/72, annettu 19 päivänä joulukuuta 1972, Euroopan talousyhteisön ja Sveitsin valaliiton välisen sopimuksen tekemisestä, sen soveltamista koskevien säännösten vahvistamisesta sekä lisäsopimuksen tekemisestä 22 päivänä heinäkuuta 1972 tehdyn Euroopan talousyhteisön ja Sveitsin valaliiton välisen sopimuksen voimassaolosta Liechtensteinin ruhtinaskunnassa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että olisi tehtävä Brysselissä 22 päivänä heinäkuuta 1972 allekirjoitettu Euroopan talousyhteisön ja Sveitsin valaliiton välinen sopimus ja hyväksyttävä samana päivänä allekirjoitetut päätösasiakirjaan liitetyt julistukset ja kyseisen sopimuksen voimassaoloa Liechtensteinin ruhtinaskunnassa koskeva lisäsopimus, ja koska sopimuksella perustetaan sekakomitea, yhteisön edustajat tässä komiteassa olisi nimettävä, ON ANTANUT TÄMÄN ASETUKSEN: 1 artikla Tehdään, hyväksytään ja vahvistetaan yhteisön puolesta Euroopan talousyhteisön ja Sveitsin valaliiton välinen sopimus, sen liitteet ja pöytäkirjat sekä päätösasiakirjaan liitetyt julistukset samoin kuin lisäsopimus 22 heinäkuuta 1972 tehdyn sopimuksen voimassaolosta Liechtensteinin ruhtinaskunnassa. Edellä 1 kohdassa tarkoitettujen asiakirjojen tekstit on liitetty tähän asetukseen. 2 artikla Sveitsin valaliiton kanssa tehdyn sopimuksen 36 artiklan ja vastaavasti lisäsopimuksen 3 artiklan mukaisesti Euroopan yhteisöjen neuvoston puheenjohtaja ilmoittaa, että sopimuksen voimaan tulemiseksi tarvittavat menettelyt on täytetty yhteisön osalta. 3 artikla Sveitsin valaliiton kanssa tehdyn sopimuksen 29 artiklassa määrätyssä sekakomiteassa yhteisöä edustaa komissio, jota avustavat jäsenvaltioiden edustajat. 4 artikla Tämä asetus tulee voimaan 20 päivänä joulukuuta 1972. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1972. Neuvoston puolesta Puheenjohtaja T. WESTERTERP
Komission asetus (ETY) N:o 2308/80, annettu 3 päivänä syyskuuta 1980, oliiviöljyn tuontimaksun vahvistamista tarjouskilpailulla koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 3136/78 muuttamisesta



Virallinen lehti nro L 233 , 04/09/1980 s. 0012 - 0012

Kreikank. erityispainos: Luku 03 Nide 30 s. 0138

Espanjank. erityispainos: Luku 03 Nide 19 s. 0011

Portugalink. erityispainos: Luku 03 Nide 19 s. 0011

Suomenk. erityispainos Alue 3 Nide 12 s. 0102

Ruotsink. erityispainos Alue 3 Nide 12 s. 0102



KOMISSION ASETUS (ETY) N:o 2308/80, annettu 3 päivänä syyskuuta 1980, oliiviöljyn tuontimaksun vahvistamista tarjouskilpailulla koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 3136/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1917/80(), ja erityisesti sen 16 artiklan 6 kohdan ja 19 artiklan 3 kohdan, ottaa huomioon yhteisön ja Kreikan välisestä rasvojen kaupasta 23 päivänä marraskuuta 1978 annetun neuvoston asetuksen (ETY) N:o 2749/78() ja erityisesti sen 5 artiklan 6 kohdan ja 9 artiklan, sekä katsoo, että komission asetuksen (ETY) N:o 3136/78(), sellaisena kuin se on viimeksi muutettuna asetuksella (ETY) N:o 1037/79(), 5 artiklan mukaisesti tuontimaksua koskevassa tarjouskilpailussa myönnetyt tuontitodistukset ovat voimassa niiden myöntämispäivää seuraavan kolmannen kuukauden loppuun, Kreikan liittymisasiakirjasta seuraa, että tuontitodistuksia ei sovelleta enää 1 päivästä tammikuuta 1981 alkuperäisen yhteisön ja Kreikan väliseen kauppaan; tämän vuoksi olisi rajoitettava niiden todistusten voimassaoloaika, joissa Kreikka ilmoitetaan pakolliseksi alkuperämaaksi ja lähtömaaksi, 31 päivään joulukuuta 1980, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 3136/78 5 artiklan 3 kohtaan seuraavasti: "Niiden todistusten osalta, joiden 13 ja 14 kohdassa on maininta "Kreikka", viimeinen voimassaolopäivä saa olla kuitenkin enintään 31 päivä joulukuuta 1980." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä syyskuuta 1980. Komission puolesta Finn GUNDELACH Varapuheenjohtaja ()()()()() () EYVL N:o 172, 30.9.1966, s. 3025/66 () EYVL N:o L 186, 19.7.1980, s. 1 () EYVL N:o L 331, 28.11.1978, s. 1 () EYVL N:o L 370, 30.12.1978, s. 72 () EYVL N:o L 130, 29.5.1979, s. 20
Neuvoston asetus (ETY) N:o 3395/80, annettu 8 päivänä joulukuuta 1980, lisäpöytäkirjan tekemisestä Euroopan talousyhteisön ja Islannin tasavallan väliseen sopimukseen Helleenien tasavallan yhteisöön liittymisen vuoksi



Virallinen lehti nro L 357 , 30/12/1980 s. 0053 - 0053

Suomenk. erityispainos Alue 11 Nide 9 s. 0206

Kreikank. erityispainos: Luku 11 Nide 23 s. 0158

Ruotsink. erityispainos Alue 11 Nide 9 s. 0206

Espanjank. erityispainos: Luku 11 Nide 13 s. 0151

Portugalink. erityispainos: Luku 11 Nide 13 s. 0151



NEUVOSTON ASETUS (ETY) N:o 3395/80, annettu 8 päivänä joulukuuta 1980, lisäpöytäkirjan tekemisestä Euroopan talousyhteisön ja Islannin tasavallan väliseen sopimukseen Helleenien tasavallan yhteisöön liittymisen vuoksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että olisi hyväksyttävä lisäpöytäkirja Brysselissä 22 päivänä heinäkuuta 1972 allekirjoitettuun Euroopan talousyhteisön ja Islannin tasavallan väliseen sopimukseen(1) Helleenien tasavallan yhteisöön liittymisen huomioon ottamiseksi, ON ANTANUT TÄMÄN ASETUKSEN: 1 artikla Hyväksytään yhteisön puolesta lisäpöytäkirja Euroopan talousyhteisön ja Islannin tasavallan väliseen sopimukseen Helleenien tasavallan yhteisöön liittymiseen vuoksi. Pöytäkirjan teksti on tämän asetuksen liitteenä. 2 artikla Neuvoston puheenjohtaja tekee lisäpöytäkirjan 12 artiklassa määrätyn ilmoituksen(2). 3 artikla Tämä asetus tulee voimaan ensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 1980. Neuvoston puolesta Puheenjohtaja C. NEY (1) EYVL N:o L 301, 31.12.1972, s. 2 (2) Neuvoston sihteeristö julkaisee pöytäkirjan voimaantulopäivän Euroopan yhteisöjen virallisessa lehdessä.
Komission asetus (ETY) N:o 3245/80, annettu 15 päivänä joulukuuta 1980, maatilojen tulojen selvittämiseen käytettävästä maatilailmoituksesta annetun asetuksen (ETY) N:o 2237/77 muuttamisesta



Virallinen lehti nro L 341 , 16/12/1980 s. 0019 - 0019

Suomenk. erityispainos Alue 3 Nide 12 s. 0214

Kreikank. erityispainos: Luku 03 Nide 32 s. 0031

Ruotsink. erityispainos Alue 3 Nide 12 s. 0214

Espanjank. erityispainos: Luku 03 Nide 20 s. 0038

Portugalink. erityispainos: Luku 03 Nide 20 s. 0038



KOMISSION ASETUS (ETY) N:o 3245/80, annettu 15 päivänä joulukuuta 1980, maatilojen tulojen selvittämiseen käytettävästä maatilailmoituksesta annetun asetuksen (ETY) N:o 2237/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Helleenien tasavallan liittymisestä Euroopan talousyhteisöön ja Euroopan atomienergiayhteisöön 28 päivänä toukokuuta 1979 allekirjoitetun sopimuksen() ja erityisesti siihen liitetyn asiakirjan 146 artiklan, sekä katsoo, että asiakirjan 22 artiklan nojalla komission asetus (ETY) N:o 2237/77(), sellaisena kuin se on viimeksi muutettuna asetuksella (ETY) N:o 600/79(), on muutettava niiden suuntaviivojen mukaisesti, jotka on määritelty liitteessä II ja noudattaen edellytyksiä, joista määrätään mainitun asiakirjan 146 artiklassa; tämän vuoksi on syytä täydentää asetusta (ETY) N:o 2237/77 asianmukaisella tavalla, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 2237/77 liitteessä II oleva II luku seuraavasti: 1. lisätään G osassa "Kiinteistöpääoma, maatalousvälineet ja liikkuva pääoma" otsakkeen "Kaluston poistot" alaviitteeseen 1: "6 000 drakhmaa"; 2. lisätään I osassa "Arvonlisävero (ALV)" otsakkeeseen 107 "ALV-järjestelmä": "Kreikka Tunnusnumero ALV:a ei sovelleta O" 2 artikla Tämä asetus tulee voimaan 1 päivänä tammikuuta 1981. Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1980. Komission puolesta Finn GUNDELACH Varapuheenjohtaja ()()() () EYVL N:o L 291, 19.11.1979, s. 9 () EYVL N:o L 263, 17.10.1977, s. 1 () EYVL N:o L 78, 30.3.1979, s. 22
Komission asetus (ETY) N:o 3346/80, annettu 23 päivänä joulukuuta 1980, yhteisön ulkomaankauppatilastojen ja jäsenvaltioiden välisen kaupan tilastojen tilastollisista rajoista annetun asetuksen (ETY) N:o 2415/78 muuttamisesta



Virallinen lehti nro L 351 , 24/12/1980 s. 0014 - 0014

Suomenk. erityispainos Alue 11 Nide 9 s. 0205

Kreikank. erityispainos: Luku 16 Nide 2 s. 0056

Ruotsink. erityispainos Alue 11 Nide 9 s. 0205



KOMISSION ASETUS (ETY) N:o 3346/80, annettu 23 päivänä joulukuuta 1980, yhteisön ulkomaankauppatilastojen ja jäsenvaltioiden välisen kaupan tilastojen tilastollisista rajoista annetun asetuksen (ETY) N:o 2415/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti sen 146 artiklan, sekä katsoo, että liittymisasiakirjan 22 artiklan nojalla yhteisön ulkomaankauppatilastojen ja jäsenvaltioiden välisen kaupan tilastojen tilastollisista rajoista 17 päivänä lokakuuta 1978 annettua komission asetusta (ETY) N:o 2415/78(1) on muutettava tämän asiakirjan liitteessä II määriteltyjen suuntaviivojen mukaisesti lisäämällä Kreikan osalta merkintä 300 Euroopan laskentayksikön suuruisen tilastollisen rajan arvosta drakmoina, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2415/78 1 artiklaan merkintä seuraavasti: "Kreikan osalta 12 500 drakmaa". 2 artikla Tämä asetus tulee voimaan 1 päivänä tammikuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 1980. Komission puolesta François-Xavier ORTOLI Varapuheenjohtaja (1) EYVL N:o L 292, 18.10.1978, s. 19
KOMISSION ASETUS (ETY) N:o 26/81, annettu 1 päivänä tammikuuta 1981, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kymmenennen kerran



Virallinen lehti nro L 002 , 01/01/1981 s. 0019 - 0019

Suomenk. erityispainos Alue 3 Nide 13 s. 0004

Espanjank. erityispainos: Luku 03 Nide 21 s. 0003

Ruotsink. erityispainos Alue 3 Nide 13 s. 0004

Portugalink. erityispainos: Luku 03 Nide 21 s. 0003



KOMISSION ASETUS (ETY) N:o 26/81, annettu 1 päivänä tammikuuta 1981, kuivattujen rehujen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 1528/78 muuttamisesta kymmenennen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kuivarehualan yhteisestä markkinajärjestelystä 22 päivänä toukokuuta 1978 annetun neuvoston asetuksen (ETY) N:o 1117/78(), sellaisena kuin se on viimeksi muutettuna asetuksella (ETY) N:o 1370/80(), ja erityisesti sen 6 artiklan 3 kohdan, sekä katsoo, että asetuksen (ETY) N:o 1528/78(), sellaisena kuin se on viimeksi muutettuna asetuksella (ETY) N:o 1859/80(), 9 a artiklan 6 kohdassa säädetään menetelmästä, jolla määritetään tukihakemusten jättöajat eri jäsenvaltioissa; mainittu säädös on maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 17 päivänä tammikuuta 1975 annetun asetuksen (ETY) N:o 193/75(), sellaisena kuin se on viimeksi muutettuna asetuksella (ETY) N:o 2471/80(), 6 artiklan 3 kohdan mukainen; asetusta (ETY) N:o 1528/78 olisi mukautettava käyttämällä Brysselin paikallista aikaa, koska tätä viimeistä artiklaa on äskettäin muutettu, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1528/78 9 a artiklan 6 kohta seuraavasti: "6. Tässä asetuksessa määritetyt aikarajat ovat Belgian aikoja." 2 artikla Tämä asetus tulee voimaan 1 päivänä tammikuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä tammikuuta 1981. Komission puolesta Puheenjohtaja Roy JENKINS ()()()()()() () EYVL N:o L 142, 30.5.1978, s. 2 () EYVL N:o L 140, 5.6.1980, s. 32 () EYVL N:o L 179, 1.7.1978, s. 10 () EYVL N:o L 182, 16.7.1980, s. 6 () EYVL N:o L 25, 31.1.1975, s. 10 () EYVL N:o L 254, 26.9.1980, s. 23